पाएं अपने शहर की ताज़ा ख़बरें और फ्री ई-पेपरडाउनलोड करें
राजकोट। लगता है इस बार गुजरात के मुख्यमंत्री नरेंद्र मोदी की पर किस्मत मेहरबान है। यहां वे चुनाव प्रचार समिति के अध्यक्ष बनकर पार्टी के सबसे बड़े नेता बन गए हैं तो वहीं उनके सूखाग्रस्त जिले में एक रात में ही इतनी बारिश हो गई है कि अब लोग पानी से हलाकान हैं। जी हां, जल अभावग्रस्त गुजरात के सौराष्ट्र अंचल में इंद्रदेव की सवारी पहुंच गई है। मानसून के पहले ही चरण में पोरबंदर सहित अंचल के चार जिलों में मंगलवार को एक से 15 इंच बारिश हुई। बीते 12 घंटों में सर्वाधिक 15 इंच बारिश पोरबंदर के कुतियाणा में हुई, जिससे क्षेत्र के निचलते हिस्सों में जलभराव की स्थिति बन गई।
कई आवासीय इलाकों में पानी भर गया है। इसी तरह जूनागढ़ पर भी इंद्रदेव मेहरबान हुए हैं। पिछले 48 घंटों के दौरान रूक-रूक कर हुई बारिश से माणावदर-जूनागढ़ का रसावा बांध छलक गया।
कुतियाणा के अलावा सौराष्ट्र के बरडा व पाटणवाव में 12-12 इंच, उपलेटा में 11.5 तथा वंथली व माणावदर में 10-10 इंच बारिश दर्ज की गई। मौसम विभाग ने सौराष्ट्र के तटक्षेत्र में तेज हवाओं के साथ भारी बारिश की संभावना जताई है।
देखें तस्वीरें...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva zho_Hant eng_Latn